open-index/open-wikipedia-markdown huggingface dataset:
Sjitsport op de Olympyske Simmerspullen 1924

De **[[Olympyske Simmerspullen 1924]]**, ek wol de **VIIIe Olympiade** neamd waarden yn 1924 yn Parys, Frankryk hâlden. sjitsport waard hâlden yn it *Le Stand de Tir de Versailles*. 

## Medaljespegel
De top-8 fan lannen dy't by it sjitten medaljes wûn ha tidens de Olympyske Simmerspullen 1924.

## Le Stand de Tir de Versailles
It Le Stand de Tir de Versailles is in sjitbaan yn de buert fan Parys der wie yn 1924 plak foar 82 taskôgers. 

## Utslaggen
### Frij gewear 400/600/800 m lannen

### Frij gewear 600 m

### Lytskalibergewear 50 m, lizzend

### Sportfluchfjoerpistoal 25 m

### rinnend hart 100 m, inkeldskot lannen

### rinnend hart 100 m, inkeldskot

### rinnend hart 100 m, dûbeldskot lannen

### rinnend hart 100 m, dûbeldskot
{| width=100%
| width=40% align=left valign=top |

### Trap lannen

### Trap

## Utslaggen Fryske dielnimmers
Sikke Bruinsma

**Sikke Bruinsma** (De Jouwer, 5 april 1889 – Grins, 27 febrewaris 1963) wie in Frysk sportsjitter. Hy die yn 1924 mei oan de Olympyske Spullen yn Parys en waard dêrby 35ste.
Dekemastate (Weidum)

**Dekemastate** of **Monnikhuys** te Weidum, foarhinne gemeente Baarderadiel, no Littenseradiel, lei yn de súdeastlike hoeke fan de Hegedyk en de Dekemawei. Fan de state is neat mear werom te finen. Op it stee fan de state leit tsjintwurdich de iisbaan. Yn Weidum is no in rêsthûs mei de namme "Nij Dekema".

De âldste fermelding fan in Dekemastins is fan 1199. De ‘stamstins’ fan de Dekema’s stie al fier foar 1200 yn Baard. De Dekema’s wiene ryk en de bern en pake- en beppesizzers swermen út oer Fryslân. Yn Weidum wenne doe de Jellumer Frans Dekema fan de Dekemastins ûnder dat doarp. 

Under Weidum wie yn 1199 in stins boud troch muontsen fan it kleaster Lúntsjerk ûnder Midlum. De byhearende pleats waard lykas wenst beheard troch de konversen. De opbringsten moasten fansels ôfdroegen wurde oan it kleaster, mar dat kaam der net altiten fan. It besit oan lannen fan dit "Monnikhuys" wie grut en de opbringsten wienen der neffens. De hearen konversen hienen in brún libben en wiene ynklauwerich. In oantal jierren nei de bou fan de stins rekken se mei elkoar yn de slach oer it tsjerklik guod. Frâns jage de groep de stins út en naam sels de stins en it bestjoer oer Weidum oer.

De twadde Dekema dêr't wat oer bekend is, Hette Juws Dekema, wurdt in hûndert jier letter oer skreaun. Hy wie in soan fan de Juw Hettes dy't yn 1303 Baard ferliet en de wide wrâld yn sette. Hette hie blykber de knopen fan syn heit oan it jak, want yn 1341 siet hy mei it leger fan Loadewyk fan Beieren yn Eastenryk. Hy kaam sûn en wol wer thús, want yn 1370 wenne hy op Dekemastins yn Baard, mar hy ferstoar yn 1396 te Weidum. It is net dúdelik oft Hette dêr fan âlderdom stoarn is of sneuvele yn de striid tusken Skieringers en Fetkeapers, dy't doe krekt wer de kop op stuts. Sjoen syn leeftiid, hy sil doe dochs minstens 75 jier west hawwe, kin it de âlderdom west hawwe, mar sjoen syn manhaftige ferline is de twadde mooglikkeid it meast wierskynlik.  De Dekema's hearden ta de Skieringers. Lykas de measte Skieringers hawwe se meiwurke oan it bewâld fan de Saksers en Karel V.
  
Nei it útstjerren fan de Dekema's is Dekemastate yn hannen fan ferskate famyljes west. Nei 1815 kaam it yn hannen fan de Fan Beyma's. Dy hawwe der in protte oan dien om Dekemastate net te fersleaukje te litten. Op 'en doer wie soks net mear te foarkommen. Yn wynhoas op 2 maart 1895 hat in ein oan de state makke, sloopt folge yn 1902.  

## Bewenners
* sa. 1210 Frans Dekema
* sa. 1350 Hette Juws Dekema
* 1396-1410 Sytse Dekema
* 1410-1457 Gaets Juws Dekema en har man Bokke Ages Harinxma
* 1457-1463 Hette Juws Dekema
* 1463-1480 Hette Hettes Dekema
* om 1517 Hette Juws fan Dekema
* Pieter Hettes fan Dekema
* ± 1663 Syds Julius fan Dekema
* 1710 Ernst Mockema van Harinxma thoe Slooten
* 1789 Ernst Frans van Aylva
* 1796 Johannes Caspar Schik
* oant 1898 familie Van Beijma
* Jhr. Egidius Daniël van Beijma (lêste eigener)

## Keppeling om utens
* Dekemastate op weidum.eu mei foto's
Supermarine Spitfire

De **Supermarine Spitfire** wie in (legindarysk) Britske jachtfleanmasine. It tastel waard fan 1938 ôf boud troch *Supermarine Division, Vickers Armstrong Ltd.*. Mei de Hawker Hurricane hie de Spitfire in beskiedende rol yn de Slach om Ingelân (*Battle of Brittain*) yn 1940.

De Spitfire waard de hiele Twadde Wrâldkriich troch ynset troch de Alliearden, benammen troch de RAF. Der waarden totaal 20.340 fan makke. Dêrnjonken wie der in fariant foar de marine, de Seafire, dêr't 2.594 fan boud waarden . De Spitfire Mk IX binne de measten fan makke.

## Technyske gegevens Mk IX

## Ferlykbere types
* : Hawker Hurricane
* : North American P-51 Mustang, Curtiss P-40
* : LaGG-3, Lawotsjkin La-5, La-7, Jakowlew Jak-1, Jak-3, Jak-9
* : Messerschmitt Bf 109, Focke-Wulf Fw 190
* : Nakajima Ki-44, Nakajima Ki-84, Kawasaki Ki-61, Kawasaki Ki-100
Trenton (Nij-Jersey)

**Trenton** is de haadstêd fan de Amerikaanske steat Nij-Jersey en teffens haadplak fan Mercer County. De stêd is in diel fan de stêdekloft Delaware Valley, dêr't ek Philadelphia en Atlantic City part fan binne. De metropoal hat 6,5 miljoen ynwenners.

## Untjouwing ynwennertal

## Berne yn Trenton
* Norman Schwarzkopf (22 augustus 1934), generaal
List fan Frankyske fjildslaggen

Dit is in list mei Frankyske fjildslaggen

* 394 - Slach oan de Frigidus - 
* 406, 31 desimber - Slach by Mainz tsjin de Romeinen
* 486 - Slach by Soissons - tsjin de Romeinen
* 496 - Slach by Tolbiak - tsjin de Allemannen
* 500 - Slach by Dijon - tsjin de Boergonden
* 507 - Slach fan Fouillé - tsjin de Fisigoaten
* 524 - Slach fan Vézeronce - tsjin de Boergonden en Ostrogoaten
* 532 - Slach by Autun - tsjin de Boergonden
* 554 - Slach by Volturnus - tsjin de Byzantinen
* 631 - Slach by Wogastisburg
* 687 - Slach by Tertry - Austraasje tsjin Neustrje
* 690 - Slach by Doarestêd -  tsjin de Friezen
* 715 - Slach by Compiégne - Frankyske Boargeroarloch 
* 715 - Slach by Keulen - Frankyske Boargeroarloch, tsjin de Friezen
* 716 - Slach by Amel - Frankyske Boargeroarloch
* 717 - Slach by Vincy - Frankyske Boargeroarloch
* 718 - Slach by Soissons - Frankyske Boargeroarloch
* 721 - Slach by Toulouse
* 732 - Slach oan de Garonne - tsjin de Omajaden
* 732 - Slach by Poitiers - tsjin de Omajaden
* 734 - Slach oan de Boarne - tsjin de Friezen
* 737 - Slach by Avignon - tsjin de Omajaden
* 737 - Slach by Narbonne - tsjin de Omajaden
* 737 - Slach oan de Berre - tsjin de Omajaden
* 737 - Slach by Nîmes - tsjin de  Omajaden
* 755 - Slach yn de delling fan Susa
* 772-804 - Sakse-oarloch
* 773-774 - Belis fan Pavia - tsjin de Longobarden
* 778 - Slach fan de Roncevaux-Pas- tsjin de Basken
* 778 - Belis fan Zaragoza
* 782 - Slach by de Süntel
* 782 - Bloedbad fan Verden
* 783 - Slach by Detmold - tsjin de Saksen
* 783 - Slach oan de Hase - tsjin de Saksen
* 800-801 - Belis fan Barseloana
* 809 - Earste Belis fan Tortosa
* 811 - Twadde Belis fan Tortosa
* 841 - Slach by Fontenay
* 844 - Slach by Angoulême
* 845, 28 maart - Plondering fan Parys
* 845, 22 novimber - Slach by Ballon
* 851,  2 augustus - Slach by Jengland
* 866 - Slach by Brissarthe tsjin de Wytsingen
* 876 - Slach by Andernach
* 881 - Slach by Saucourt-en-Vimeu tsjin de Wytsingen
* 885-886 - Belis fan Parys
* 891 - Slach by Leuven tsjin de Wytsingen
* 923 - Slach by Soissons

## Sjoch ek
* Frysk-Frankyske Oarloggen
* Saksekriich
* Frankyske Boargeroarloch
Osingastate (Kimswert)

**Osingastate** wie de pleats fan Pier Donia, ek Grutte Pier neamd, yn Kimswert. De pleats waard yn 1515 troch hiersoldaten fan de Swarte Heap platbaarnd.
Dekemahûs

It **Dekemahûs** yn Ljouwert stie oan de Grutte Tsjerkestrjitte 12. Fan it hûs is neat werom te finen. Op it plak stiet noch it yn 1846 troch Thomas Romein ûntwurpen skoalgebou.

De Frânske skoalle, de 'Kostskoalle foar jonge Juffrouwen' waard oarspronklik faaks boud yn de 15e iuw, it waard yn elts gefal yn 1480 op dat plak oanjûn. De earste te efterheljen eigeneresse fan it hûs wie sa goed as wis Jel fan Dekema, dy't ek Minnemahûs yn eigendom krige. Troch fererving kaam it yn 1609 yn hannen fan de famylje Fan Aebinga. Yn 1680 waard it hûs troch twa erfgenamten ferdield en yn twa wenningen opsplitst, dy't beide ferhierd waarden. Trije jier letter kamen se wer yn ien hân.
It kompleks soe dêrnei in tal jierren troch prinses Albertine Agnes hierd wêze, grif foar har personiel. It hûs blykt eigendom te wêzen fan Margaretha Rooda, widdo fan de ‘castelein van Sijne Hoogheit d’Heere Prince van Oranje en Nassau’ as hja yn 1723 it hoekpân oan de stege keapet en oan har wenning taheakket.

Yn de earste helte fan de 19e iuw binne de beide helten wer ôfsûnderlik yn gebrûk. It eastlik part, grif de djippe eastlike fleugel en it dwerse middenstik, waard bewenne troch de eigener. De beide djippe fleugels oan de westside ferhierde hy sûnt 1800 oan de Frânske kostskoallehâlder L.M.A. Waubert de Puiseau (1774-1848) dy't der syn *‘Kostschool voor Jonge Jufvrouwen’* hold. Yn 1807 waard dat diel fan it hûs troch de kostskoallehâlder oankocht. Ek dy eigendomssplitsing duorre mar koart, want in jier letter kocht hy ek de oare helte oan. Sûnt dy tiid hie it pân wer ien eigener en ien bestimming. Doe't de hear Waubert de Puiseau yn 1828 nei de provinsje Luik ôfsette waard de skoalle foar 7.000 gûne troch de gemeente oernomd, dy't it kompleks ferbouwe en útwreidzje liet. Skraachwurk 20 jier letter waard it gebou as ferâldere beskôge. Yn 1846 liet it gemeentebestjoer it gebou slope en in nij skoalgebou ferrize, ûntwurpen troch Thomas Romein.

## Bewenners
* 1565 - 1583 Jel fan Dekema
* 1583 - 1609 erfgenamten fan Jel fan Dekema
* 1609 - fam. Fan Aebinga
* 1680 - ‘twa erfgenamten’
* 1723 - Margaretha Rooda
* 1807 - 1828 L.M.A. Waubert de Puiseau
* 1828 - no gemeente Ljouwert
Slowaken

De **Slowaken** binne in Slavysk folk. Sy libje fral yn Slowakije. Ek binne der minderheden yn Tsjechje, Servje, Hongarije en it westen fan Roemeenje. Slowaken sprekke de Slowaakske taal, dy't nau besibbe is oan it Tsjechysk. Op it stuit binne der ûngefear 6 miljoen etnyske Slowaken, dêr't 4,6 miljoen fan binnen de swette fan Slowakije.
Doedtsmoershûs

It **Doedtmoershûs** wie in stins dy't njonken de parochytsjerke oan de Foarstreek yn de stêd Ljouwert stien hat. Nammen fan bewenners binne net bekend. Fan de state is neat werom te finen.

It boujier is ûnbekend. De 19e iuwske histoarikus Wopke Eekhoff skriuwt dat de eardere parochytsjerke (de St. Katarinatsjerke) en it tsjerkhôf fan Hoek oan de noardside fan it Amelânhûs lizze *“en wel terzijde van nog een kasteel der Cammingha’s, dat, naar eene vroegere bewoonster, den naam van Doedtmoershuis draagt”*.

Dat “kastiel” sil benoarden de tsjerke stien hawwe, by it punt dêr't de Dokkumer Ie de ‘stêd’ yn rûn, lykas ek by de oare (wetter)yngongen fan de stêd stinsen stiene. It Burmaniahûs by it Schavernek en de Frouwepoarte, Camminghahûs by de âlde grêft, Juwsmahûs oan de Weaze, Montzimahûs oan sawol de Weaze as de Wurdumerdyk, Uniahûs oan de Weaze en de Oksekop mei oan de oare side fan dy strjitte Andringahûs, it Amelânshûs en Martenahûs 1 oan it Flyt, ensfh.
Doëngastate

**Doëngastate** of **Dongabosk** wie in state fier noardeast fan Boerum yn de gemeente Kollumerlân. Fan de state is neat werom te finen.

## Skiednis
It boujier is ûnbekend. Doëngastate lei op it saneamde Each, Oech of Oogh tichtby Muntsjesyl. Each hat hjir de betsjutting fan eilân, krektas yn 'Skiermûntseach'. De heger lizzende lannen foarmen ea in eilantsje dêr't de grutte fan noch werom te kennen is oan de loop fan de âlde seedyk oan de noardside en dy fan de Lauwers oan súd- en eastside. Ek dit goed wie eigendom fan it Gerkeskleaster. De mûntsen fan dit kleaster sille grif harren kennis en ûnderfining ynsetten hawwe by de ynpoldering fan dit gebiet, lykas op in soad oare plakken om de eardere Lauwerssee en Middelsee hinne ek bard is.

Yn de 16e iuw waard it goed frij seker bewenne troch Jacob Doënga of Dongha. Dy hie twa soannen: Jelte en Claes. Meidat Jelte letter foarkomt "oppen Ham by Groot Aduwert" mei oannomd wurde dat Claes op Doëngastate wenne hat. Hy en syn frou Thee Roelofsdr. hiene in soan en in dochter, Lyuwe en Beauck. Yn 1613 wie Claes al ferstoarn, want dan wurdt syn broer Jelte neamd as mei-kurator oer syn bern.
Lyuwe troude mei Antje Botma mei wa't hy yn 1633 "opt Oogh" en dus frij seker op de state wenne. Yn 1640 wenne hy der seker en fjouwer jier letter kocht hy de state fan de provinsje as earder kleastergoed foar it bedrach fan 19.170 goudgûne. In slompe jild, mar der hearde wol 135 pûnsmiet lân by. In flink besit fergelike by oare pleatsen dy't destiids gemiddeld in oerflak fan sa’n 35 pûnsmiet hiene en de state sil sûnder mis ek boppegemiddeld west hawwe.

Lieuwe hie trije bern: Anna, Suffridus en Nicolaes. De lêste wie yn 1657 sekretaris fan Eastdongeradiel en stoar foar 1696 wêrnei't syn neilittenskip yn hannen kaam fan syn broer en suster. Yn 1696 legatearre Anna oan har efternicht Anna fan Aitzema de helte fan 'Dongabosch' besteande út *huisinge, schuur, hovinge, poort, graft, singels, boomen ende plantagie*. De oare helte wie eigendom fan de oud-Faendrick Suffridus fan Doënga dy't syn helte yn 1704 ferkocht oan Repke Jansen Froma, dykgraaf fan Boerumerlân en it Eastlik Nij Krúslân.
Nei alle gedachten is de state sûnttiid net mear troch de eigeners bewenne, mar as pleats ferpachte.

Destiids koe mr. Andreae oan it romme hoarnleger en de brede grêften noch sjen wêr't de state stien hat. Op Google Earth is dêr neat mear fan te sjen.

## Bewenners
* 16e iuw Jacob Doënga
* Claes Doënga
* 1633 Lyuwe Doënga en Antje Botma
* Anna, Suffridus en Nicolaes Doënga
* Anna fan Aitzema en Suffridus fan Doënga (50/50)
* 1704 Anna fan Aitzema en Repke Jansen Froma (50/50)
Charleston (West-Firginia)

**Charleston** is de haadstêd fan de steat West-Firginia yn de Feriene Steaten, en ek de grutste stêd fan de steat. It leit yn Kanawha County, dêr't it ek it haadplak fan is, op it plak dêr't de rivieren Elk en Kanawha by elkoar komme. Yn 2004 wennen der sa'n 51.685 minsken.

Eartiids wie sâltwinning (earste put yn 1806) en de ierdgaswinning (earste put yn 1815) fan belang foar Charleston. It oanswettende gebiet Kanawha Salines, no Malden, soe de grutste sâltprodusearder fan de wrâld wurde.   Letter wie it fral stienkoal dat de stêd en omkriten wolfeart brocht. Tsjintwurdich spylje hannel, nutsbedriuwen, oerheid, sûnenssoarch en ûnderwiis de grutste rol yn de ekonomy fan de stêd.

De earste fêste delsetting dêre, Fort Lee, waard boud yn 1788. Yn 1791 siet Daniel Boone yn de folksfertsjintwurdiging fan Kanawha County.

Charleston is de thúsbasis fan it *West Virginia Power* basketbalteam (de eardere *Charleston Alley Cats*) en it *West Virginia Wild* (minor league) basketbalteam. Alle jierren wurdt de *Charleston Distance Run* holden. It fleanfjild hjit Yeager Airport en der is in universiteit, de Universiteit fan Charleston.

Charleston hat in tal publike parken, sa as it Cato Park en Coonskin Park en de Kanawha Steatskbosk, in grut iepenbier park mei in swimbad, kempings, fyts- en kuierpaden, picknickplakken en fakânsjehûskes.


Ofbyld:wvstatecapitalbldg.JPG|*It kapitoal fan West-Firginia*
Ofbyld:charlestontowncenter.JPG|*Charleston Town Center*
Ofbyld:Kanawha River Charleston.jpg|*De Kanawha yn Charleston*
Iris

*Algemien:
**Iris (anatomy), in diel fan it each
**Diafragma (optika), in meganysk ûnderdiel dat fergelykber is mei de iris yn it each
**Iris (goadinne), in Grykske goadinne
**Lis (plant), barchjeblomfamylje
*Persoanen, personaazjes:
**Iris (foarnamme), in famkesnamme
**Iris (Pokémon), on personaazje út it fjirtjinde seizoen fan Pokémon 
**Iris (personaazje), in personaazje út de gamerige Phoenix Wright. Se komt foar yn diel 3: Phoenix Wright: Trials and Tribulations
*Merken:
**Iris (bier), in bier broud troch Brouwerij Cantillon
**Iris (Brescia), in Italjaansk histoarysk motorfytsmerk
**Iris (Brixton), in Britsk histoarysk motorfytsmerk
*Films:
**Iris (1987), in Nederlânske film mei Monique van de Ven oer in feearts
***Iris (rige), in op dizze film basearre telefyzjerige
**Iris (2001), in film oer it libben fan Iris Murdoch
**Iris (2006)
*Oars:
**Iris (band), in band
**Iris (lôzje), in frijmitselderslôzje
**Iris (stripblêd), in Nederlânsk stripblêd
**Iris (liet), in liet fan de Goo Goo Dolls, te finen op harren album *Dizzy up the girl*
**Iris (planetoïde), in planetoïde
Sjitsport op de Olympyske Simmerspullen 1984

De **[[Olympyske Simmerspullen 1984]]** ek wol de **XXIIIe Olympiade** neamd waarden yn 1984 yn Los Angeles,  de Feriene Steaten hâlden.
De sjitsport waard hâlden yn it *Prado Regional Park*. De sjitsport stie foar de manlju en de froulju foar it earst ôfsûnderlik op it programma.

## Utslaggen
### Lytskalibergewear 50 m, lizzend

### Lytskalibergewear 50 m, 3 posysjes

### Luchtgewear 10 m

### Sportpistoal 25 m

### Frij pistoal 50 m

### Sportfluchfjoerpistoal 25 m

### beweegjend doel 50 m

### Trap

### klaaido-sjitten

## Medaljespegel
De top-8 fan lannen dy't by it sjitten medaljes wûn ha tidens de Olympyske Simmerspullen 1984.

## Sjoch ek
*Sjitsport op de Paralympyske Simmerspullen 1984
Sjitsport op de Olympyske Simmerspullen 1932

De **[[Olympyske Simmerspullen 1932]]**, ek wol de **Xe Olympiade** neamd waarden yn 1932 yn Los Angeles, Feriene Steaten hâlden. De sjitsport wedstriden waarden hâlden op de *Los Angeles Police Pistol Range*.

## Medaljespegel
De top-5 fan lannen dy't by it sjitten medaljes wûn ha tidens de Olympyske Simmerspullen 1932.

## Los Angeles Police Pistol Range
De Los Angeles Police Pistol Range wie in oefenbaan fan de plysje earne yn it *Elysian Park* yn Los Angeles. by de *Los Angeles Police Academy*. 

## Utslaggen
### Lytskalibergewear 50 m, lizzend

### Sportfluchfjoerpistoal 25 m
Sjitsport op de Olympyske Simmerspullen 1936

De **[[Olympyske Simmerspullen 1936]]**, ek wol de **XIe Olympiade** neamd waarden yn 1936 yn Berlyn, Dútslân hâlden. De sjitsport waard hâlden yn de * 	Schießstand am Wannsee*.

## Medaljespegel
De top-5 fan lannen dy't by it sjitten medaljes wûn ha tidens de Olympyske Simmerspullen 1936.

## Schießstand am Wannsee
Yn 1928 waard it sân hektare grutte terrein oanlein, besteande út in gebou foar de administraasje, en ferskate sjitbanen. Nei de Twadde Wrâldkriich waard de measte bebouwing op it terrein ferneatige. It terrein, dat op dat stuit in de Amerikaanske sektor fan de stêd lei, waard in beslach nommen troch de Amerikanen. Fan dat momint ôf brûkte de Berlynske Brigade fan it Amerikaanske leger it terrein ûnder de namme *Rose Range*. Yn 1994 waard it terrein wer oerdroegen oan Dútslân en wurdt it brûkt troch de *Deutsche Versuchs- und Prüfanstalt für Jagd- und Sportwaffen* (DEVA).

## Utslaggen
### Lytskalibergewear 50 m, lizzend

### Frij pistoal 50 m

### Sportfluchfjoerpistoal 25 m
Devonport

**Devonport** is in plak yn it bestjoerlike gebiet Plymouth, in het Ingelske greefskip Devon.

## Berne yn Devonport
* Robert Falcon Scott (1868-1912), marineoffisier en ûntdekkingsreizger
Harrisburg (Pennsylvania)

**Harrisburg** is de haadstêd fan de Amerikaanske steat Pennsylvania. It is ek it haadplak fan Dauphin County. De stêd leit oan de rivier de Susquehanna, op 165 kilometer fan Philadelphia ôf.

## Ut de skiednis
Yn 1719 festige de Ingelske keapman John Harris him yn it gebiet. Syn soan hold dêr letter, yn 1753 in feartsjinst oer de Susquehanna yn it wurk. It plak hjitte dêrom lange tiid *Haris's Ferry*. Yn 1785 hie it plak him ûntjûn ta in foech doarp, dat ynearsten Harrisburg hjitte, mar dat yn 1786 omdoopt waard yn Louisburg, ta eare fan kening Loadewyk XVI fan Frankryk. Yn 1791 waard de namme Harrisburg wer oannaam en yn 1812 waard Harrisburg haadstêd fan Pennsylvania.

## Ferneamde persoanen út Harrisburg
* Glenn Branca (* 1948), avantgarde-komponist en gitarist
* Earl Burtnett (1899–1936), pianist en Bigband-lieder
* Craig P. First (* 1960), komponist
* Simon Girty (1741–1818), yndiaansk kriger fan Europeesk komôf
* Dan Hartman (1950–1994), rock-multiynstrumintalist
* Nancy Kulp (1921–1991), aktrise en komediënne
* Timothy Plowman (1944–1989), botanikus
* Michele Smith, model
* John Quincy Stewart (1894–1972), astrofysikus
Tûla

**Tûla** (Russysk: Тула) is in yndustrystêd yn Ruslân en ek de haadstêd fan de oblast Tûla, sa'n 200 km besuden Moskou. De stêd leit oan de rivier de Upa en it rivierke de Tûlitsa, dêr't de stêd ek nei ferneamd is. 

De stêd hat in âlde sitadel (in kremlyn). De famylje Demidov hat in wichtige rol yn de ûntjouwing fan de stêd spile.

De ferneamde Russyske skriuwer Lev Tolstoj (1828–1910) wenne yn de bûtenpleats Jasnaja Poljana ûnder Tûla dy't de wichtichste toeristyke attraksje fan de oblast Tûla waard. 

## Ekonomy
Al goed fjouwer iuwen is Tûla is in wichtich sintrum fan yndustry en tal fan ambachten. Fral metallurgy, masinebou en metaalbewurking binne fan grut belang, mei as wichtige ôfnimmer definsje, en fierder ek de fiedselyndustry.

## Befolkingsûntwikkeling

## It besjen wurdich
* It kremlyn fan Tûla
* Alderheljenkatedraal (Tûla)
* Untsliepeniskatedraal yn it kremlyn
* Untsliepeniskatedraal bûten it kremlyn

## Stedsbyld Tûla

Ofbyld:Nikitskaya tower Tula Kremlin.JPG|*Nikitskajatoer*
Ofbyld:Spasskaya Tower of the Tula Kremlin 3.jpg|*Spasskаjаtoer*
Ofbyld:Tower Odoyevsky gate Tula Kremlin.JPG|*Toer fan de Odojevskipoarte*
Ofbyld:Тула,Кремль,Собор Успенский, общий вид.jpg|*[[Untsliepeniskatedraal yn it kremlyn fan Tûla|Uspenskikatedraal]]*
Ofbyld:Temple of Flor and Laurus in Tula.JPG|*[[Floarus- en Laurustsjerke (Tûla) |Floarus en Laurus-tsjerke]]*
Ofbyld:Bogoyavlenskaya Church in Tula.JPG|*Ferkundigingstsjerke*
Ofbyld:Church of Prince Volodymyr 2.JPG|*Prins Vladimirtsjerke*
Ofbyld:Transfiguration Church Tula 2.JPG|*Transfiguraasjetsjerke*
Ofbyld:Monument of Levsha.JPG|*Monumint fan Levsja*
Ofbyld:Palace of Pioneers in Tula 2.JPG|*Paleis fan de Pioniers*
Ofbyld:Tula samovar Museum.JPG|*Tûla, [[Samovaar]]museum*
Ofbyld:Upa-river.jpg|*Rivier de Upa ûnder Tûla*
Sjitsport op de Olympyske Simmerspullen 1948

De **[[Olympyske Simmerspullen 1948]]**, ek wol de **XIVe Olympiade** neamd waarden yn 1948 yn Londen, Grut-Brittanje hâlden. De sjitsport waard hâlden yn it *National Rifle Association Ranges*. 

## National Rifle Association Ranges
De National Rifle Association Ranges waard boud yn 1890.

## Utslaggen
### Lytskalibergewear 50 m, lizzend

### Frij gewear 300 m, 3 posysjes

### Frij pistoal 50 m

### Sportfluchfjoerpistoal 25 m

## Medaljespegel
De top-8 fan lannen dy't by it sjitten medaljes wûn ha tidens de Olympyske Simmerspullen 1948.
Sjitsport op de Olympyske Simmerspullen 1972

De **[[Olympyske Simmerspullen 1972|Olympyske Simmerspullen]]** fan de **XXe Olympiade** waarden yn **1972** hâlden yn it Westdútske München. De sjitsport waard hâlden op de *Schießanlage*. 

## Utslaggen
### Lytskalibergewear 50 m, lizzend

### Lytskalibergewear 50 m, 3 posysjes

### Frij gewear 300 m, 3 posysjes

### Frij pistoal 50 m

### Sportfluchfjoerpistoal 25 m

### Beweegjend doel 50 m

### Trap

### Klaaido-sjitten

## Medaljespegel
De top-9 fan lannen dy't by it sjitten medaljes wûn ha tidens de Olympyske Simmerspullen 1972.
Sjitsport op de Olympyske Simmerspullen 1956

De **[[Olympyske Simmerspullen 1956]]**, ek wol de **XIXe Olympiade** neamd, waarden yn 1956 yn Melbourne, Austraalje hâlden. De sjitsport waard hâlden yn de *Rifle Range Williamstown*.

## Utslaggen
### Lytskalibergewear 50 m, lizzend

### Lytskalibergewear 50 m, 3 posysjes

### Frij gewear 300 m, 3 posysjes

### Frij pistoal 50 m

### Sportfluchfjoerpistoal 25 m

### Rinnend hart 100 m

### Trap

## Medaljespegel
De top-9 fan lannen dy't by it sjitten medaljes wûn ha tidens de Olympyske Simmerspullen 1956.
Short Sunderland

De **Short Sunderland** (ferneamd nei it noardeastIngelske plak Sunderland) wie in Britske fleanboat boud troch Short Brothers. De Short Sunderland wie in fuortsette ûntjouwing foar militêr gebrûk fan de Short S.23 Empire fleanboat. It wie ien fan de sterkste en meastbrûkte fleanboaten yn de Twadde Wrâldoarloch, mei de Consolidated PBY Catalina, mar it tastel wie stadich en loch. It prototype fleach yn oktober 1937. 

## Operasjonele skiednis
By it útbrekken fan de kriich hie *Coastal Command* 3 squadrons mei Sunderlands yn tsjinst. 
It tastel waard ynset by de U-boatbestriding op de Atlantyske Oseaan en it rêden fan seelju.
In ferneamd wapenfeit fan in Sunderland is de rêding op 21 april 1939 fan 34 bemanningsleden fan it torpedearre keapfeardijskip 'Kensington Court'. By de evakuaasje fan Kreta, in gefolch fan de lâning op Kreta, hat ien Sunderland ris 87 persoanen ferfier.
In tal Sunderlands is ek ynset by de Berlynske loftbrêge, dy't West-Berlyn befoarriedzje moast. De Sunderlands fleagen fanôf de Elbe by Hamburg-Finkenwerder nei de Tegeler See yn Berlyn.

Sunderlands fan de RAF hawwe ek noch tsjinne yn de Koreaanske Kriich en binne oant 1959 yn tsjinst bleaun. De Keninklike Nij Seelânske Loftmacht (*Royal New Zealand Air Force*, RNZAF) hat se lykwols earst yn 1967 fuortdien. 

In tal Sunderlands binne omboud ta passazjierstastellen, de Short Sandringhams, dy't op plakken oant 1974 (!) noch brûkt binne.

## Spesifikaasjes Sunderland II

* bemanning: 9—11 (twa piloaten, radiotelegrafist, navigator, boardwurktúchkundige, bombrjochter, 3-5 skutters)
* lingte: 26.0 m
* spanwiidte: 34.39 m
* hichte: 10 m
* oerflak: 138 m²
* gewicht leech: 15.663 kg
* gewicht mei lading: 26,332 kg
* oandriuwing: 4x Bristol Pegasus XVIII, njoggensilinder radiaalmotor, 1065 hk
* maks. faasje: 336 km/o
* krúsfaasje: 285 km/o
* min. faasje (*stall speed*): 125 km/o
* fleanberik: 2.848 km
* plafond: 4.880 m
* klimfaasje: 3,67 m/s
* bewapeining:
**16× 0.303 inch (7.7 mm) Browning M1919 masinegewearen
** 2× M2 Browning 0.50 inch (12.7 mm) masinegewear (sjoch: .50)
** ferskaat oan definsive en offensive munysje, sa as: bommen, minen, djiptebommen dy't binnenyn en ûnder de wjukken meinaam wurde. Fierders fakkels, markearguod en reekbommen
Hereford (Ingelân)

**Hereford** is in stêd (*city*) yn it bestjoerlik gebiet Herefordshire, oan de rivier de Wye. De stêd hie mids 2008 sa'n 55.700 ynwenners, it is it grutste plak fan it greefskip.

Hereford is ekonomyske fan belang foar de omkriten as hannelssintrum fan fral lânbouprodukten: sider, bier, lear, nikkellegearings, plomfee, fee (de Hereford-ko) en gemikaliën.

## Berne yn Hereford
* Thomas Traherne (1637-1674), dichter en proazaskriuwer
* Dora Carrington (1893-1932), skilderese en yllustratrise (Bloomsburygroep)
* Frank Oz (25 maaie 1944), Muppet-poppespiler en filmregisseur

## Bekende ynwenner
Albert Heijn wenne dêr de lêste jierren fan syn libben oant syn dea op 13 jannewaris 2011.

## Keppelings om utens
*Where Is Hereford Pleatslike ynfo oer Hereford.
*Your online guide to Hereford Pleatslike ynfo oer Hereford 2
Domnastate

De **Domnastate** stie west fan de tsjerke fan Weidum, destiids yn de gemeente Baarderadiel, no Littenseradiel. De state stie hast tsjin de doarpsterp oan. Op it plak fan de state stiet yn 2010 in pleats. Oan de ein fan de Lytsebuorren oan de súdwestkant fan de tsjerke fan Weidum begjint de oprydleane nei Domnastate. Dizze lêste 'state' hat grif nea in eigenierde state west.
 
It ûntstean fan de state is ûnbekend. By de state heart it famyljetsjerkhôf fan de Buma’s. Mr. Wiardus Buma hat foar syn neiteam in stúdzjelien stifte en syn diel yn de eigendom fan de pleats oanwiisd as kapitaalfûns foar dit lien. De pleats waard yn 1977 brûkt troch in famylje Tijsma.
Gewichtheffen op de Olympyske Simmerspullen

**[[Gewichtheffen]]** is in sport dy't al fan de earste moderne Olympyske Spullen ôf op it Olympyske programma stiet.

## Skiednis
It gewichthefffen stiet al fanôf de Spullen fan 1896 op it programma. trije Spullen letter ûntbruts it gewichtheffen op it programma, mar fanôf 1920 is it in fêst ûnderdiel op de Spullen. Tidens de Spullen fan 2000 waard ek it gewichtheffen foar de froulju Olympysk.

## Gewichtsklassen
fanôf de Spullen fan 1896 oant de Spullen fan 1904 waard der striden yn in iepen klasse yn twa dissiplines de gewichtsklassen waarden pas tidens de spullen fan 1920 ynfierd.

## Medaljespegel
De top tsien fan lannen dy't by it gewichtheffen medaljes wûn ha tidens de Olympyske Simmerspullen.

## Sjoch ek
* Gewichtheffen op de Paralympyske Simmerspullen
Boeing 787

De **Boeing 787 ''Dreamliner*** is anno [[2011]] de lêste ferkearsfleanmasine dy't troch de [[Feriene Steaten|Amerikaanske]] fleanmasinefabrikant [[Boeing]] ûntwurpen is. It tastel wurdt makke yn de Boeing-fabryk yn [[Everett (Washington)|Everett]] (Washington).

De earste kommersjele flecht wie op [[26 oktober]] [[2011]] fan [[Narita]] nei [[Hong Kong]] troch [[All Nippon Airways]].

== Spesifikaasjes ==





== Keppeling om utens ==
* [http://www.boeing.com/commercial/787family/index.html *De 787 op de webside fan Boeing]
Short S.23 Empire

De **Short Empire** wie in passazjiers- en post- fleanboat út de jierren 1930 en 1940. It tastel wie ornearre foar út ûnderhâlden fan de fleanferbining tusken Brittanje en de Britske koloanjes yn Afrika, Aazje en Austraalje. It tastel waard makke troch Short Brothers en it wie de foargonger fan de Short Sunderland út de Twadde Wrâldkriich.

## Farianten
* **S.23** : Passazjiers- en postfleanboat, 4x 920-hk (686-kW) Bristol Perseus motoren. 31 boud.
* **S.23M** : Twa S.23's krigen in ASV radar en masinegewearen en bommen.
* **[[Short S.26|S.26]]** 'G' Class Empire passazjiers- en postfleanboat. Trije fan makke.
* **[[Short S.26|S.26M]]** 'G' Class foar bewapene VIP-ferfier
* **S.30** : Passazjiers- en postfleanboat, oandreaun troch 4x  890-hk (664-kW) Bristol Perseus-motoren, ôflaat fan S.23. Njoggen fan makke.
* **S.33** : Passazjiers- en postfleanboat, mei 4x 920-hk (686-kW) Bristol Perseus-motoren. Oflaat fan de S.23. Twa fan boud.

## Spesifikaasjes Short S.23
* Bemanning: 5
* Passazjiers: 17
* Lingte:  26.82m  
* Spanwiidte: 34,75 m
* Hichte:  9,70 m
* Oerflak: 139,35 m²
* Gewicht leech: 10.659 kg
* Maks. gewicht by opstigen: 18,370 kg
* Oandriuwing: 4x Bristol Pegasus radiaalmotors, 920 hk it stik
* Maks. faasje: 322 km/o
* Fleanberik: 1223 km
* Plafond: 6.100 m

## Bibliografy
* *BOAC At War* - Part 2 - Aeroplane Monthly - augustus 1975
* Sims, Phillip, *Adventurous Empires*. Airlife Publishing, 2000. ISBN 1-84037-130-7.
* Barnes C.H. & James D.N. *Shorts Aircraft since 1900*. Londen (1989): Putnam, 560. ISBN 0-85177-819-4.
Gewichtheffen op de Olympyske Simmerspullen 1896

De **[[Olympyske Simmerspullen 1896]]**, offisjeel de Spullen fan de **I Olympiade**, wiene de earste moderne Olympyske Spullen en waarden yn Atene, Grikelân hâlden. It gewichtheffen waard hâlden yn in it *Panathinaiko Stadium*.

## Panathinaiko Stadium
It Panathinaiko Stadium waard boud yn 1895 op it plak fan in earder stadion út 330 f.Kr. en hie yn 1896 plak foar 80.000 taskôgers. De foarm fan de atletykbaan is bysûnder, en falt nûiten de hjoeddeiske standerd foar in 400-meterbaan. De lingte fan it middenterrein is 235 meter, en de breedte is mar in inkele tsientallen meters. De baan hat dêrtroch de foarm fan in hierspjeld. Hjoed de dei is it stadion foar de measte sporten net mear te brûken mar yn 2004 is it noch wol brûkt foar it Bôgesjitten en hie doe plak foar 45.000 taskôgers.

## Manlju

## Medaljespegel
Gewichtheffen op de Olympyske Simmerspullen 2008

De **[[Olympyske Simmerspullen 2008|Olympyske Spullen fan de XXIXe Olympiade]]** waarden fan 8 oant en mei 24 augustus 2008 hâlden yn Peking, de haadstêd fan Sina.
It gewichtheffen hie plak yn it *Beihang University Gymnasium*.

## Manlju

## Froulju

## Doping
De Oekraïnse gewichtheffer Igor Razoronov dy't mei die ien de klasse 105 kg waard trappearre op it brûken fan doping en út de útslag skrast.

## Medaljespegel
De top tsien fan lannen dy't by it gewichtheffen medaljes wûn ha tidens de Olympyske Simmerspullen fan 2008.
Groningen (Minnesota)

**Groningen** is in plak (gemeentefrij gebiet) yn de Amerikaanske steat Minnesota yn Pine County. Groningen leit fuort noardwest fan Sandstone tichtby de krúsing fan Pine County 35, Pine County 28 (*Groningen Road*) en it eardere Northern Pacificspoar (no *Willard Munger State Trail*). Yn 1977 waard de befolking rûsd op sa'n 30 minsken.

It plak is ferneamd nei de provinsje Grinslân (Groningen) yn Nederlân. De mienskip hjitte yn it earstoan *Miller Station*, doe't dêr in postkantoar wie *Belknap* (1877-1881) en letter Groningen.

## Keppelings om utens
*  Community profile
*  USGS
Gewichtheffen op de Olympyske Simmerspullen 2004

De **[[Olympyske Simmerspullen 2004]]**, ek wol de **XXVIIIe Olympiade** neamd, waarden yn 2004 hâlden yn Atene, de haadstêd fan Grikelân.
It gewichtheffen waard hâlden yn it *Nikaia Olympic Weightlifting Hall*.

## Manlju

## Froulju

## Medaljespegel
De top tsien fan lannen dy't by it gewichtheffen medaljes wûn ha tidens de Olympyske Simmerspullen fan 2008.
Gewichtheffen op de Olympyske Simmerspullen 1904

De **[[Olympyske Simmerspullen 1904]]**, ek wol de **IIIe Olympiade** neamd waarden yn 1904 yn Saint Louis, de Feriene Steaten hâlden. It gewichtheffen waard hâlden op it *Francis Field*.

## Francis Field
It Francis Field waard boud yn 1904 as ûnderdiel fan de wrâldtentoanstelling en wie it haadstadion fan de Olympyske Simmerspullen 1904. En it hie plak foar 19.000 taskôgers. Yn 1984 is it oantal sitplakken foar taskôgers werom brocht nei 4.000.

## Manlju

## Medaljespegel
Anklam

**Anklam** is in lytse stêd yn de Dútske dielstaat Meklenburch-Foarpommeren. Anklam hat sa'n 14.100 ynwenners. De stêd leit oan de rivier de Peene. Yn 1283 waard Anklam lid fan de Hânze.

Nei de Twadde Wrâldkriich, dêr't de stêd in soad skea yn oproan, hearde Anklam oan de DDR.

Guon 13e iuwske bouwurken yn Noard-Dútske bakstiengotyk hawwe de kriich oerlibbe: de *Steintor* en de *Marienkirche* (nei de oarloch restaurearre). De *Nikolaikirche* wie sûnt de kriich in ruïne, mar is restaurearre.

## Berne yn Anklam
* Otto Lilienthal (1848-1896), Dútsk loftfeartpionier
* Ulrich von Hassell (1881-1944), Dútsk politikus en diplomaat
* Günter Schabowski (1929), Dútsk SED-partijlieder

## Stoarn yn Anklam
* Max Wagenknecht (1857-1922), Dútsk komponist


Ofbyld:MarienkircheAnklam.JPG|*Mariatsjerke, Anklam*
Ofbyld:Nikolaikirche Anklam 15.04.2018 aktuell.jpg|*Nikolaastsjerke*
Ofbyld:Marktplatz Anklam.JPG|*Merkplein mei wellen en stedhûs*
Ofbyld:Peene in Anklam.jpg|*De Peene yn Anklam*


## Keppelings om utens
* St.Nikolaitsjerke
* Otto-Lilienthal-Museum
Rijk de Gooyer

**Richard (Rijk) de Gooyer** (Utert, 17 desimber 1925 - Amsterdam, 2 novimber 2011) wie in Nederlânsk akteur, mar syn namme krige ek klank as sjonger, skriuwer en kollumnist.

## Keppelings om utens
* Marathoninterview - Maratonynterview fan fiif oeren, VPRO 24 augustus 1990.
* Filmfoto's fan Rijk de Gooyer
* Biografy op hetcocktailtrio.nl
Cas Spijkers

**Caspar Henricus Augustinus (Cas) Spijkers** (Tilburch, 12 jannewaris 1946 - Oirschot, 29 oktober 2011) wie in Nederlânsk telefyzjekok en auteur fan Itensiedersboeken, mei twa Michelinstjerren. Hy wie by it grutte publyk ferneamd fan it programma *Koken met Sterren*.

## Bibliografy
* *En Cas* (2005)
* *Cas kookt kunst* (2004)
* *Het basiskookboek* (2004)
* *Leer koken met Cas Spijkers* (2000)
* *Kerst met Cas* (1998)
* *Bijzondere hoofdgerechten* (1998)
* *Bijzondere gerechten met kaas* (1997)
* *Bijzondere voorgerechten* (1997)
* *Bijzondere nagerechten* (1997)
* *Mijn keuken* (1997)
* *Cas Spijkers en zijn Swaen* (1986, fannijs hifke 1998)

## Keppelings om utens
* Offisjele webside
* www. casspijkersacademie
Doniastate (Damwâld)

**Donia State** stie yn Dantumawâld, no Damwâld, gemeente Dantumadiel. Fan de state is neat werom te finen.

Op it plak fan de state stie dêrfoar grif in stins, mooglik út de 15e iuw, mar yn elk gefal al yn de 16e iuw besteand. De namme Donia wurdt foar it earst neamd yn 1421. Dan wurdt Dowa Doyngha fermeld, as grytman (fan Duntumadiel (?)) en hy wennet dan yn Dantumawâld. Nei alle gedachten is hy deselde as Dodo Doyngha, dy't yn 1423 it testamint fan Duco Onnema as fertrouwensman mei ûndertekene (sjoch Oenemastate) en waans soan Bocke stikken lân erfde fan Duco Onnema sûnder neiere betingsten.

Worp Doyngha en syn soan Tjaerd ferkeapje yn 1487 lân oan de keller fan de Skierstins. Worp wie grif in Ydtsma, mar neidat hy mei Saepck Donya troud wie, nom hy de namme fan syn frou oan. Yn de argiven komme we meardere kearen in relaasje tsjin tusken Worp en sawol Klaarkamp as de Skierstins. Worp Ydtsma soe dêrom te krijen hân hawwe mei it Idskemagoed dat Klaarkamp yn 1436 in ruil krige. It Idskemagoed, dat ek wol 'Idszengha gude' hjitte, hie in stins, dy't nei 1436 Skierstins hjitte.

De kaart fan Halma jout it hûs noch wer en tsien jier letter wurdt it troch de erfgenamte fan Tjaerdt as eigenaresse bewenne. Yn 1738 liket it ôfbrutsen te wêzen, omdat de meier fan de lannen ek de brûker is fan it hoarnleger. Yn 1758 is it hoarnleger ûnbehuze.
It poartegebou hat langer stânholden neffens Teunissen en wie oant yn de 20e iuw yn gebrûk as wenhûs.
Ek Ds. Potter makket yn syn "Wandelingen" melding fan dizze poarte: *gewezen poort in woonhuis veranderd in het land nabij de kerk*. Hy skriuwt oars te'n ûnrjochte dat it by Bongastate heard hat.

## Bewenners
* 1421 Dowa Doyngha
* 1487 - 1511 Worp Ydtsma, troud mei Saepck Donya
* 1543 Popke Ydtsma, troud mei Siverdt fan Heemstra
* dochter fan Heemstra en Marten fan Schonenberg
* - 1597 Atke fan Schonenberg
* 1597 Wijger Folkertsz
* 1607 - 1631 Taecke Pyeuwes
* 1631 - 1654 Bonefaes fan Scheltema en Frouck fan Goslinga
* 1654 Tjerck fan Scheltinga
* 1687 Goslick fan Scheltinga
* Wijger Johannes
* 1698 Tjaerdt fan Aylva
* om 1738 ôfbrutsen
Doniastate (Easternijtsjerk)

**Doniastate**, **Donia Sathe** of **Doma** lei oan de Ropsterwei 5 súdeastlik fan Easternijtsjerk, gemeente Dongeradiel. Op it steed stiet no in pleats. 

De Abtelibbens fan Mariëngaarde beskriuwe de famylje fan Dodo te Easternijtsjerk yn meardere generaasjes; it goed fan dy famylje wie yn de 12e iuw as tarêsting fan de oan St. Cecilia wijde parochytsjerke en fan de Mariëngaarder úthôf. It tsjerklike goed en dat fan de úthôf foarmen dan ek in oanienslutend kompleks. Krektas yn Bernarda- of Bannerhûs by Lichtaard liket it komplete adelsgoed sa in religieuze bestimming krigen te hawwen. Nijsgjirrich is dat ien fan de saten op it úthôfterrein Donia hjitte, in namme dy't komt fan de foarnamme Dodo. Inselde parallel tusken foarnamme en hûsnamme falt yn de 13e iuw ek by oare huzen fêst te stellen. Sa bygelyks yn Bannerhûs yn Lichtaard, Jelgerhûs en Camminghaburen by Ljouwert, en Siuxma yn Waaksens.

Donia Sathe is sûnt 1977 as wenpleats yn gebrûk. Under oaren arsjitekt Gunnar Daan har der wenne.

## Bewenners
* 12e iuw Dodo (?)
* 1511 kleaster Bethlehem
* 1580 - 1640 Steaten fan Fryslân
* 1640 Tiete Tietes Doma
* 1700 Upt Cornelis Doma
* 1748 Jan Harmens Rintjema (pachter, letter mei-eigener)
* 1754 Tabe Ettes (pachter)
* 1786 - 1818 Maayke Hendriks van der Meij, widdo Jan Harmens Rintjema eig.
Doniastate (Wânswert)

**Doniastate** lei ûnder Wânswert oan de Wânswerterdyk tichtby Wânswert oan de Streek en Dokkumer Ie, gemeente Ferwerderadiel. Op it steed steane no twa pleatsen.

Oer it ûntstean is neat bekend, wol is wis dat de Donia’s op in state dy't lei op of by de yn de buert fan Wanswerd oan de Streek lizzende Doniaterp. Fan dizze famylje (Fan) Donia is net folle bekend. Yn de 16e iuw wenne hjir de ealman Jan Donia dy't grif ôfstamme fan it machtige Donia laach út Easterein. Meidat al yn 1640 it goed opsplitst like te wêzen en fan beide dielen ferskillende Donia’s eigenarers binne is it lestich om de krekte eigeners fan de state te efterheljen. 

Nei alle gedachten stie de state op it plak dat yn de stimkohieren fan Wânswert ûnder nûmer 12 oanjûn is. Dêrfoar pleitet it gegeven dat op dit goed twa stimmen rêsten, oarspronklik grif ien op de pleats en ien op de state. Yn 1640 is dit diel fan it goed net mear yn hannen fan de famylje Donia, want yn dat jier stiet Abbe fan Bootsma as eigener neamd. Dr. Sixtus fan Donia wennet dan oan de oare kant fan de wei foar stim 12 oer op stim 27.

Algra skriuwt dat neffens in hear Van der Veen it slot letter ferfongen is troch in lânhûs. It boppesteande en it feit dat de 2 stimmen ûnder nûmer 12 yn 1640 eigendom wienen fan de rike ealman Abbe fan Bootsma út Reduzum docht lykwols fermoeden dat it lânhûs foar de state oer boud is en se mooglik in skoftlang tagelyk bestien hawwe.
Yn 1821 waard der in lânhûs by opbod ferkocht ûnder Wânswert en yn 1828 waard it nochris ferkocht, no foar ôfbraak. Fermoedlik hat dat it bedoelde lânhûs west. Op it plak fan it lânhûs soenen twa pleatsen setten wêze.

## Eigeners
*  16e iuw Jan Donia
Doniastate (Sint-Nyk)

**Doniastate** is in state yn Sint-Nyk. 

It ryksmonumint waard yn 1909 sette litten troch boargemaster Van Heemstra fan Doanjewerstâl. Dy kocht dêrfoar grûn fan de Van Eysinga’s. De Van Heemstrastrjitte is nei him neamd.
Njirre

De **njirre** (*Vipera berus*) is in giftige slang dy't sawat oeral foarkomt yn Jeropa en yn dielen fan Aazje. De njirre komt ek yn Fryslân foar.

De njirre wurdt ûngefear 50 oant 70 sintimeter lang en is te herkennen oan de koperbrune readeftige eagen mei fertikale pupil, de wat útstekkende skub boppe it each en it sichsachpatroan op de rêch. De giftichheid wurdt faak oerskat, de njirre is lang net sa gefaarlik as bygelyks de mamba's, de kobra's of de tichter besibbe rattelslangen. De byt fan de njirre kin wol gefaarlik wêze foar de minsk mar hoewol't alle jierren tsientallen njirrebiten registrearre wurde binne fatale gefallen uterst seldsum.
Gewichtheffen op de Olympyske Simmerspullen 1920

De **[[Olympyske Simmerspullen 1920]]**, ek wol de **VIIe Olympiade** neamd waarden yn 1920 yn Antwerpen, Belgje hâlden. It gewichtheffen waard hâlden yn it *Olympisch Stadion*. It gewichtheffen stie wer foar it earst op it programma sûnt de Spullen fan 1904.

## Olympisch Stadion
It Olympisch Stadion waard boud yn 1920 en hie doe plak foar 12.771 taskôgers.

## Manlju

## Medaljespegel
De top-7 fan lannen dy't by it gewichtheffen medaljes wûn ha tidens de Olympyske Simmerspullen fan 1920.
Gewichtheffen op de Olympyske Simmerspullen 2000

De **[[Olympyske Simmerspullen 2000]]**, ek wol de **XXVIIe Olympiade** neamd, waarden yn 2000 hâlden yn de Australyske stêd Sydney.
It gewichtheffen waard hâlden yn it *Sydney Convention and Exhibition Centre*. It wie de earste kear dat it gewichtheffen foar de froulju op it programma stie.

## Manlju

## Froulju

## Medaljespegel
De top tsien fan lannen dy't by it gewichtheffen medaljes wûn ha tidens de Olympyske Simmerspullen fan 2000.
Doniastate (Burchwert)

**Doniastate**, ek: **Nij Ockinga** stie súd fan de tsjerke fan Burchwert, gemeente Wûnseradiel, oan de "jaachfeart" fan Boalsert nei Ljouwert. Op it âld steed leit no it keatsfjild en de iisbaan; de pleats dy't dêr stiet herinnert noch oan de state.

De âldste fermelding is fan 1424 yn in testamint. De stins waard doe ek al Nij Ockinga neamd: "By der tzercka tho Borghwerth deer van aldis heet tho Doyngha ende nu haet Nye Ockyngha". Wannear't it laach Ockinga him dêr fêstige is net bekend. De âldste Ockinga, dêr't noch wat fan werom te finen is yn Burchwert, wie Lolle. Dy wie troud mei Bauck en se krigen in soan Epe, berne om 1376 yn Burchwert. Dy Epe Ockinga troude mei Trijn Foppinga en krige in soan dy't ek wer Lolle neamd waard. Dy Lolle stoar yn 1466 en waard yn de tsjerke fan Burchwert beïerdige. 

Begjin 19e iuw wie it hûs santjin meter breed en tweintich meter djip. Troch de foaryngong kamen besikers yn it porteal mei in keammerke. Oan de rjochterkant wie de doar nei de sliepkeamer. Fierder it hûs yn wie in treppentsje nei de grutte opkeamer, de saneamde "seal". Fierder wie der op de grûnlaach noch in koken en ûnder it hûs wienen twa ferwulfde kelders, dêr't ien fan as bûterkeamer brûkt waard. Mei in treppen kaam men yn de grutte boppekeamer. En dan wie der noch in lytse boppekeamer en in souder. It hûs waard grif allinnich yn de simmermoannen bewenne, omdat de grutte keamers yn de winter min waarm te stoken wiene.

## Bewenners

* famylje Ockinga
* 1713 Frou Helena Maria fan Ockinga, widdo fan Jan Hendrix de Wolfs
* 1723 - 1740 Lucia Emerentia fan Burmania, troud mei Hendrik Greve fan Moens
* 1740 - 1752 Hendrik Greve fan Moens, hear fan Ravensberg, fan Cronenburg, fan Loenen, fan Vrijenes, fan Sluipwijk, ensfh.
* 1752 - ± 1787 Gilles Hessels Mesdag en Riemke Coopmans
* ± 1787 Taco Mesdag
* - 1844 Gilles fan Mesdag en Epke Roos fan Mesdag
* 1844 - 1863 Epke Roos fan Mesdag
* 1863 Dirk Tammes de Vries
Gewichtheffen op de Olympyske Simmerspullen 1996

De **[[Olympyske Simmerspullen 1996]]**, ek wol de **XXVIe Olympiade** neamd, waarden yn 1996 hâlden yn de Amerikaanske stêd Atlanta.
It gewichtheffen waard hâlden yn it *Georgia World Congress Center*.

## Manlju

## Medaljespegel
De top-10 fan lannen dy't by it gewichtheffen medaljes wûn ha tidens de Olympyske Simmerspullen fan 1996.
Gewichtheffen op de Olympyske Simmerspullen 1924

De **[[Olympyske Simmerspullen 1924]]**, ek wol de **VIIIe Olympiade** neamd waarden yn 1924 yn Parys, Frankryk hâlden. It gewichtheffen waard hâlden yn it *Vélodrome d'hiver*. 

## Medaljespegel
De top-6 fan lannen dy't by it gewichtheffen medaljes wûn ha tidens de Olympyske Simmerspullen fan 1924.

## Vélodrome d'hiver
It Vélodrome d'hiver waard boud yn 1900 as ûnderdiel fan de wrâldtentoanstelling yn Parys. Yn 1909 waard it omboud ta Velodroom mei in lingte fan 253.16 m en yn it midden in rolskaatsbaan fan 2.700 fjouwerkante meter en krige it syn namme Vélodrome d'hiver. Yn 1924 wie it Olympysk Stadion foar it wrakseljen, boksen, skermjen en gewichtheffen.
It Vélodrome waard 18 jier nei de Spullen bekend trochdat it yn de Twadde Wrâldkriich brûkt wie as sammelplak fan minsken dy't oppakt wiene nei in grutte razzia yn Parys. Yn 1959 is it velodrome ôfbrutsen om plak te meitsjen foar it Frânske ministearje fan Binnenlânske saken.

## Utslaggen
Peene (Dútslân)

De **Peene** is in rivier yn de Dútske dielsteat Meklenburch-Foarpommeren. De namme komt it Slavisch en bestjut *beek* of *rivier*. De rivier mûnet by de stêd Anklam yn de Peenestream, ien fan trije rivierearms fan de delta fan de rivier de Oder. Op it plak dêr't de rivieren yn elkoar oerrinne giet de Peene oer in tal fan lytse streamen dy allegearre de namme Peene hawwe, mei in aparte oantsjutting dêrfoar. De ûnderrin fan de Peene giet troch tige breed streamgebiet dêr't ferskate meardere natuergebieten binne. De Peene is 142,5 kilometer lang; it streamgebiet beslacht 5,110 km².

## Plakken oan de Peene
* Demmin
* Anklam
* Usedom
* Wolgast
* Peenemünde


Ofbyld:Teterower Peene.jpg|*De Peene yn [[Teterow]]*
Image:Peene-Neukalen-23-04-2008-005.jpg|*De Peene foar [[Neukalen]]*
Image:Peene bij Gutshaus Stolpe 2002 12.jpg|*De Peene ûnder [[Stolpe (Peene)|Stolpe]]*
Image:Peene in Anklam.jpg|*De Peene yn [[Anklam]]*
Dykstrastate

**Dykstrastate** of **Dijxstrastate** wie in state yn Huzum yn de gemeente Ljouwerteradiel (Súd), bewesten de Wurdumer Feart. Fan de state is neat werom te finen en der binne gjin ôfbylden fan bekend.	 

De state is nei 1511 boud en wie jonger as de oare states om Huzum, want yn it “Register van den Aenbrengh” fan 1511 komt se net foar. Pas oan 'e ein fan de 16e iuw wurdt de earste bewenner neamd: Ritske fan Dijxstra. Hy wie ûntfanger-generaal (direkteur fan de belestingtsjinst) en waard derfan fertocht jild út de steatskas efteroerdrukt te hawwen. Mei de behyplike administraasje fan dy tiid wie dat maklik genôch, mar dêrtroch wie soksoarte beskuldiging fan in fijân ek min te wjerlizzen. Earst woe er fan syn skuld neat witte, mar nei in dei op de pinebank lein te hawwen, tramtearre fan tangen, gleone izers en sa, kaam him ynienen yn 't sin dat de beskuldiging wol wier wie… It fûnis: acht moanne finzenis en dêrnei (desimber 1599) ferbanning út Fryslân.

Op 26 jannewaris (1600?) ferkocht in Sicke fan Dijxstra tegearre mei syn frou Frouck fan Galama de Dykstrastate oan Hebbe Feddes en Styn Gerbrants. Yn 1640 wie juffer Houckjen Hellema eigenaresse en wie Eelke Simens brûker. Yn 1695 kaam de state, 80 pûnsmiet grut, yn besit fan boargemaster Jarichus Banga dy't it gehiel ferpachte oan Claes Jansen. Mear as 100 jier letter waard Dykstrastate op ôfbraak ferkocht en sloopt en kaam der in pleats foar yn it plak.

## Bewenners
* 1599 Ritske fan Dijxstra
* 1600 Sicke fan Dijxstra
* 1600 Hebbe Feddes en syn frou Styn Gerbrants
* 1640 juffer Houckjen Hellema
* 1695 Jarichus Banga